נחל ערוגות זכה בשמו בגלל ערוגות הבושם שבנו אנשי עין גדי בסמוך לנחל . מטרים ספורים מתחילת המסלול נוכל להבחין בבריכת אגירה שאגרה את מי נחל ערוגות שהוטו לכאן בעזרת סכר ואמת מים שאת חלקה החצוב נגלה בהמשך. נחל ערוגות עצמו מתחיל באיזור חברון לא רחוק מהעיירה חלחול . הוא מנקז שטח של 200 קמ"ר ולכן בימי גשם יש סיכוי רב לשיטפונות בנחל . מהנחל עולה מעלה האיסיים דרכו הגיעו הרומאים מאיזור ההר לכיוון ים המלח . יתכן שמכאן ניסו המואבים שחצו את ים המלח להגיע ללב ממלכת יהודה "ויבואו להגיד ליהושפט לאמור בא המון רב מעבר לים מארם והנם בחצצון תמר היא עין גדי " ( דברי הימים ב פרק כ) ואולם יהושפט מצליח למנוע מהם את המעבר ליהודה.
נחל ערוגות הוא שלוב מופלא של ירוק בלב המדבר . מפלי מים ובריכות מעיינות הפורצים להם דרך בין הסלעים , צומח סודני וטרופי הכוללים עצי שיזף וזקום, תפוחי סדום ומורינגה רותמית ולצדם שפע בעלי חיים בהם בולטים יונקים הפעילים גם ביום היעל המצטיינת בטיפוס מהיר על המצוקים ושפן הסלע . בין עצי צפצפת הפרת מצויה הנמלה האורגת המגדלת כנימות היוצרות נוזל מתוק .בלילות מגיעים לכאן נמרים (אלו שנותרו) שועלים זאבים וצבועים.
מחניון עין גדי (1) נפנה צפונה מעט לפני החניון לנחל דויד (2) נפנה ימינה לעבר נחל ערוגות .מומלץ לעצור ולבקר בבית הכנסת של עין גדי ( 3 ) על רצפת בית הכנסת אזהרה לאנשי העיירה לבל יגלו סוד גידול האפרסמון (סוג פרי ממנו הפיקו שמן מיוחד ) . נמשיך אל מגרש החניה של נחל ערוגות (4) . ממגרש החניה נתחיל במסלול קווי כעבור כמה דקות הליכה נגיע אל בריכת האגירה . (5) רובה חסומה בסחף אך ניתן להעריך את גודלה. נמשיך לפי סימון השביל האדום כעבור עוד 100 מ` השביל עובר על משטח סלע קשה בו חצובה תעלה (6) שהיא חלק מאמת המים שהעבירה את מי הנחל לערוגות החקלאיות. סכר מים קטן (7) יצר בריכות שניתן להנות מהן . ממקום זה מעלים אנשי עין גדי חלק ממי הנחל אל הקבוץ בצינור שמוסתר בחלוקי נחל כדי שלא יפגום בנוף. ממקום זה גם אנשי עין גדי הקדומים לסכרו את הנחל והעבירו את מי המים באמה אל החלקות. חובבי הליכה ירחיקו עד למפל הנסתר (9) שלט יפנה אותנו אל בריכה ומפל בתוך נקיק צר המתגלה במלוא יופיו רק כאשר מגיעים אליו. מכאן נחזור בשביל המים המסומן בכחול. שביל העובר דרך המים . (ניתן כמובן לחזור בשביל המסומן אדום עימו הגענו).
מומלץ להמשיך מהמפל הניסתר בשביל האדום מערבה עד לפניה למעלה איסיים (10) ומשם להמשיך בשביל מסומן ומתפל בסבך קנים עד לבריכות בנויות באבן גיר לבנה (11) . מפלים ומעיינות הנובעים מהסלע . זו אחת הפנינות בשמורת עין גדי.
לך רק בשבילים המסומנים . כל קצור יכול לסבך בהגעה למצוק.
יש להימנע מדרדור אבנים. יש להצטייד בכמות מספקת של מים, יש להימנע מחשיפת הגוף לקרינה. האכילה בשמורה אסורה.